陆西星

陆西星（1520年-1606年)，字长庚，号潜虚，又号方壶外史，直隸興化縣人。明朝时期道教人士，道教内丹派东派个创始人。

伊从小学个是儒学，考中过秀才。但后手来想考举人个辰光一连9趟参加乡试侪没中举，乃末伊就去学道，伊对人家自称是神仙吕洞宾教了伊丹法秘訣。到了晚年伊又学佛参禅。

陆西星主修內丹，提倡性命双修。伊个著作有《方壶外史》、《南华付墨》、《道緣汇录》、《宾翁自记》等。近代有人认为《封神演义》箇本小说是陆西星写个《传奇汇考》卷七《顺天時》传奇解题写个是：“《封神传》系元時道士陆长庚所作，未知的否。”《曲海总目提要》卷三十九《顺天時》條下也记载： “《封神》传系元時道士陆长庚所作，未知的否。”。有话陆西星写《封神演义》是為仔特伊女兒出嫁准备嫁妝，印出来么就畅销得勿得了，赚得唻莫捞捞《归田琐记》：“昔有士人罄家所有，嫁其長女者，次女有怨色，士人慰之曰：‘无忧贫也’。演為《封神演义》，以稿授女，后其婿梓行之，竟大获利云云。”。

虽然陆西星畀道教尊崇为內丹东派个祖师，但实际上伊从来没正式出家做道士。

注释

参考书目
咸丰《重修兴化县志》卷八“人物志”

参见
许仲琳

L陆
L陆
X
Category:封神演义
Category:16世纪作家
Category:江苏作家
Category:陆姓